Το αγώνισμα διεξήχθη την πρώτη ημέρα των Αγώνων, αμέσως μετά τους προκριματικούς γύρους των 100 μέτρων. Είναι έτσι ο πρώτος χρονολογικά τελικός των σύγχρονων Ολυμπιακών Αγώνων και ο νικητής Τζέιμς Κόνολι θεωρείται ο πρώτος σύγχρονος Ολυμπιονίκης. Η επίδοσή του ήταν κατά ένα μέτρο μεγαλύτερη από αυτή του δεύτερου Αλέξανδρου Τουφερή και κατέκτησε με άνεση την πρωτιά.